ՄՌՏ հետազոտության առավելություններից է, որ այն ոչ ինվազիվ հետազոտության մեթոդ է, որը հնարավորություն է տալիս մանրակրկտորեն գնահատել սրտամկանի հյուսվածքի վնասման աստիճանը, ինչպես նաև գնահատել ֆունկցիոնալ պարամետրերը (վերջնական սիստոլիկ և դիաստոլիկ չափսերը ու ծավալները), գնահատել սիրտ մտնող և նրանից դուրս եկող անոթների չափսերը, վիճակը, կալցինատների առկայությունը, գնահատել փականային ապարատի վիճակը, անոմալիաների առկայությունը: Հաշվի առնելով ոչ ինվազիվությունը՝ բավական արդյունավետ մեթոդ է սրտամկանի զարգացման արատների գնահատման տեսանկյունից: Կիրառվում է ինչպես մեծահասակների, այնպես էլ մանուկների մոտ: